|  |  |  |  |  |
| --- | --- | --- | --- | --- |
|

|  |  |  |  |
| --- | --- | --- | --- |
|  |  | **«РАСЛЫЙМ»****Татарстан Республикасы мәгариф һәм фән****министры****\_\_\_\_\_\_\_\_\_\_\_ И.Г.Һадиуллин****«\_\_\_» \_\_\_\_\_\_\_\_\_ 2021 нче ел** | **«РАСЛЫЙМ»****Татарстан Республикасы Премьер-министры урынбасары – министр****\_\_\_\_\_\_\_\_\_\_\_ Р.Т. Борһанов****«\_\_\_» \_\_\_\_\_\_\_\_\_ 2020 нче ел** |

 |

**Рус телендә белем бирү мәктәпләренең**

**рус телле укучылары өчен 2022 нче елда**

**туган (татар) телдән дәүләт йомгаклау аттестациясен уздыру**

**материалларының күрсәтмә варианты**

**Демонстрационный вариант**

**контрольных измерительных материалов для проведения в 2022 году**

**государственной итоговой аттестации (ГИА)**

**по родному (татарскому) языку**

**для русскоязычных учащихся школ с русским языком обучения**

разработан федеральным государственным автономным образовательным учреждением высшего образования

«КАЗАНСКИЙ (ПРИВОЛЖСКИЙ) ФЕДЕРАЛЬНЫЙ УНИВЕРСИТЕТ»

подготовлен государственным бюджетным учреждением

«РЕСПУБЛИКАНСКИЙ ЦЕНТР МОНИТОРИНГА КАЧЕСТВА ОБРАЗОВАНИЯ»

утвержден МИНИСТЕРСТВОМ ОБРАЗОВАНИЯ И НАУКИ

РЕСПУБЛИКИ ТАТАРСТАН

**Имтихан эшенең күрсәтмә вариантына аңлатма**

 2022 нче елгы күрсәтмә вариант белән танышканда,шуны күз алдындатотарга кирәк: әлеге варианттагы биремнәр 2022 нче елда үтәчәк имтихан эшенең барлык эчтәлек вариантларын да чагылдырмый.

 2022 нче елда үтәчәк имтиханда тикшерелергә мөмкин булган эчтәлек элементларының тулы исемлеге төп дәүләт имтиханын үткәрү өчен укучыларның әзерлек дәрәҗәсенә таләпләр һәм эчтәлек элементлары кодификаторында китерелә.

 Күрсәтмә вариант имтиханда катнашучы һәркемгә һәм киң җәмәгатьчелеккә булачак имтихан эшенең төзелеше һәм биремнәр саны, шулай ук аларның катлаулылык дәрәҗәсе турында күзаллау булдыру мөмкинлеге бирүгә юнәлтелгән.

Демонстрационный вариант ГИА-9 по татарскому языку, 2022 год ТАТАР ТЕЛЕ (КОД ПРЕДМЕТА-83) IX класс

**Рус телендә белем бирү мәктәпләренең рустелле укучылары өчен**

**2022 нче елда туган (татар) телдән дәүләт йомгаклау аттестациясе**

**Эшне башкару өчен күрсәтмә**

Татар теленнән төп дәүләт имтиханын тапшыру өчен, 3 сәгать 55 минут (235 минут) вакыт бирелә. Имтихан эше **33 биремне** үз эченә алган **4** бүлектән тора. **1 нче бүлектәге** 13 бирем (1 – 13 нче биремнәр) укучыларның тыңлап аңлау күнекмәләрен тикшерүгә юнәлтелгән. **2 нче бүлектәге**  7 бирем (14 – 20 нче биремнәр) укучыларның уку күнекмәләрен тикшерү максатыннан бирелә. **3 нче бүлектәге** 8 бирем (21 – 28 нче биремнәр) укучыларның лексик-грамматик күнекмәләрен тикшерүгә кайтып кала. **4 нче бүлектәге** 29 – 32 нче биремнәр җөмлә калыпларын үзгәртеп язуны күздә тота. Ачык типтагы 33 нче бирем укучыларның язма сөйләмен тикшерүгә юнәлдерелгән.

**Уңышлар телибез!**

**Инструкция по выполнению работы**

 Время, отведенное на выполнение заданий – 3 часа 55 минут (235 минут). Экзаменационная работа по татарскому языку состоит из четырех разделов, включающих 33 задания. **Раздел 1** (задания по аудированию) включает 13 заданий на понимание аутентичных текстов (задания 1 - 13). **Раздел 2** (задания по чтению) включает в себя 7 заданий (задания 14 - 20). **Раздел 3** (задания по лексике и грамматике) состоит из 8 заданий (задания 21 - 28). **Раздел 4** (задания по письменной речи) состоит из 4 заданий на трансформацию предложений (задания 29 – 32) и задания, в котором предлагается написать личное письмо (задание 33).

 **Желаем успеха!**

**Раздел 1**

|  |
| --- |
| ***Прослушайте 7 коротких диалогов. В заданиях 1 - 7 укажите правильный вариант ответа. Вы услышите аудиозапись дважды.*** |

|  |
| --- |
| **1**  |

**Җәйге ялны Гүзәл кайда үткәрергә тели?**

 1) әбисендә

 2) әбисе белән бабасында

 3) җәйге лагерьда

|  |
| --- |
| **2**  |

**Дуслар ял көнне кая барырга җыеналар?**

 1) ярминкәгә

2) базарга

3) кызыклы чарага

|  |
| --- |
| **3**  |

**Гүзәл белән Рүзәл нәрсә турында сөйләшәләр?**

 1) ярышлар

2) имтиханнар

3) дәресләр

|  |
| --- |
| **4**  |

**Гүзәл кем булырга хыяллана?**

 1) рәссам

2) тәрбияче

3) табибә

|  |
| --- |
| **5**  |

**Рүзәлнең дуслары нәрсә белән кызыксыналар?**

 1) йөзү

2) йөгерү

3) көрәш

|  |
| --- |
| **6**  |

**Гүзәл кичен кем белән очраша?**

 1) сыйныфташлары

 2) авылдан килгән туганнары

 3) башка шәһәрдән кайткан дусты

|  |
| --- |
| **7**  |

**Мәктәптә нәрсәгә багышланган чара узачак?**

 1) чит телләргә

2) төрле телләргә

3) туган телләргә

|  |
| --- |
| ***Прослушайте разговор двух друзей. Определите, какие из приведенных утверждений 8 - 13 соответствуют содержанию текста (1), а какие – не соответствуют (2). Вы услышите аудиозапись дважды.*** |

|  |
| --- |
| **8**  |

Буш вакытында Алсу паркта булырга яратмый.

|  |  |  |
| --- | --- | --- |
| 1) | текстка туры килә  |  2) текстка туры килми |

|  |
| --- |
| **9** |

Спорт белән шөгыльләнү сәбәпле, Азатның буш вакыты аз.

|  |  |
| --- | --- |
| 1) текстка туры килә  |  2) текстка туры килми |

|  |
| --- |
| **10** |

Шахмат уены кешеләрнең акыл сәләтен үстерә.

|  |  |  |
| --- | --- | --- |
| 1) | текстка туры килә  |  2) текстка туры килми |

|  |
| --- |
| **11** |

Алсуның апасына шахмат уены ошый.

|  |  |  |
| --- | --- | --- |
| 1) | текстка туры килә  | 2) текстка туры килми |

|  |
| --- |
| **12** |

Азатның спорт турында тапшыруларны карарга вакыты җитми.

|  |  |  |
| --- | --- | --- |
| 1) | текстка туры килә  |  2) текстка туры килми |

|  |
| --- |
| **13** |

Азат танылган шәхесләрдән үрнәк алмый.

|  |  |  |
| --- | --- | --- |
| 1) | текстка туры килә  | 2) текстка туры килми |

**Раздел 2**

|  |
| --- |
| ***Прочитайте тексты в заданиях 14 – 16. После каждого текста определите правильный вариант ответа.*** |

|  |  |  |  |
| --- | --- | --- | --- |
|

|  |
| --- |
| **14** |

 |  Шахмат белән кызыксынучыларга!1 нче октябрьдә шахмат буенча район беренчелеге уздырыла. Ярыш 13-15 яшьлек кызлар һәм егетләр арасында үткәрелә. Үткәрү урыны – районның шахмат-шашка клубы. Җиңүчеләрне кыйммәтле бүләкләр көтә. Ярышта катнашырга теләүчеләр 28 нче сентябрьгә кадәр электрон теркәлү узарга тиеш. Теркәлү үткәннән соң, Сезгә чакыру җибәреләчәк. Ярыш сәгать 10.00 да башлана. Ярышта һәркем катнаша һәм җиңә ала!  | **Белдерүдә нәрсә турында әйтелә?**1) Сентябрьдә уздырылачак шахмат ярышы турында.2) 13-15 яшьлек кызлар һәм егетләр арасында шахмат буенча Республика беренчелеге турында. 3) Шахмат-шашка клубында үтәчәк район беренчелеге турында. |

|  |  |  |  |
| --- | --- | --- | --- |
|

|  |
| --- |
| **15** |

 | Кадерле гимназия укытучылары һәм укучылары!2021 нче ел – Татарстанда Туган телләр һәм халыклар бердәмлеге елы. Шул уңайдан мәктәбебездә күренекле татар шагыйре Ренат Харис белән очрашу узачак. 26 нчы апрельдә сезне әлегә очрашуга чакырабыз. Чара мәктәпнең актлар залында 16.00 сәгатьтә башлана. Сез Ренат Харис шигырьләрен тыңларсыз, аңа сорауларыгызны бирә алырсыз. Шагыйрьләр белән очрашу - әдәбият дөньясына сәяхәт ул!Барлык укытучыларны һәм укучыларны, әти-әниләрне чарада көтеп калабыз!  | **Бу хәбәр нәрсә турында?**1) Гимназиядә узачак “Туган телләр” чарасы турында.2) Гимназиядә оештырылачак татар шагыйре белән очрашу турында.3) Гимназиядә үткәреләчәк әдәби сәяхәт турында. |

|  |  |  |  |
| --- | --- | --- | --- |
|

|  |
| --- |
| **16** |

 | Хәерле көн, Алсу! Укулар уңышлы барамы? Якын туганнарың исән-саумы? Җәйге ялыңны ничек уздырдың? Мин үзем авылда әбием белән бабамда ял иттем. Быел без апам белән авылга кайттык, диңгезгә бармадык. Анда бик рәхәт булды. Җәй буе су кердек, урманга йөрдек, җиләк җыйдык, дуслар белән аралаштык. Әби белән бабайга да ярдәм иттек. Бакчада су сиптек, чүп утадык, кибеткә йөрдек, ашарга пешердек. Әби безне тәмле коймаклар белән сыйлады. Җәйге ял бик тә күңелле үтте! Син дә яхшы ял иткәнсеңдер дип ышанам. Синнән хат көтеп калам. Күп сәламнәр белән дустың Камилә. | **Электрон хат аша Камилә дустына нәрсә турында язган?**1) Җәйге каникулны апасында үткәрүе турында.2) Җәен апасы белән диңгезгә баруы турында.3) Җәен әбисе белән бабасында ял итүе турында. |

|  |
| --- |
|  ***Прочитайте текст. В заданиях 17 - 20 укажите правильный вариант ответа.*** |

 Роксана әнисен бөтенләй хәтерләми. Әтисе кем булган, әби-бабасы бармы - әле болар кызчыкка билгеле түгел. Бу сораулар аны борчымый да. Ул яши торган йортта әти-әни сүзләре бик сирәк ишетелә.

 Роксана – бик сөйкемле, сап-сары бөдрә чәчле, зәңгәр күзле кыз. Үзе хәрәкәтчән, шаян. Ул әле ятимлекнең нәрсә икәнен белми, сизми. Бу йортта ул иң кечкенәсе, шуңа күрә аңа наз күбрәк эләгә. Өлкәннәр аны “төпчек кызыбыз” дип иркәләп йөртәләр.

 Бер көнне Талия исемле кызны алырга әнисе килде. Шунысы хак: Талиянең әнисен Роксана бик ошатты. Ул әйбәт апага охшаган. Талияне дә, хәтта Роксананы да кочаклап үпте. Талиянең әнисе балаларга тәмле конфет өләште. Талиянең шатлыгы эченә сыймый иде. Әнисенең кулыннан җитәкләп: “Минем әни, минем әни”, - дип мактанып йөрде.

 Әнисенең күзеннән туктаусыз күз яше ага, үзе куллары белән кызының чәченнән сыйпый. Роксананың күңелендә көнләшү уянды. Ул ананың икенче кулына барып ябышты, аннары Талиягә телен күрсәтеп: “Минем әни”**,** – диде.

 Талия моңа түзеп тора алмады, әнисенең алдына ятып, елап җибәрде. “Юк, юк, минем әнием, минеке генә, әйе бит, әнием, минеке бит, әйт, әйт”, - дип кабатлады. Роксананың да әниле буласы килде. Талияне читкә этәреп, анага ябышты. “Минем әни**”**, - дип, Талиянең сүзләрен кабатлады. Балалар моның ни белән бетәсен кызыксынып карап тордылар. Шулчак тәрбияче Фәридә апа ярдәмгә килде. Ул, иелеп, Роксананы кочагына алды. “Юк, бу - Талиянең әнисе, сине дә тиздән әниең килеп алыр”, - дип кызчыкны юатты.

 (*Роза Хафизовадан*)

|  |
| --- |
| **17** |

 Роксана кайда яши?

 1) Әбисе белән бабасында.

2) Балалар йортында.

3) Әнисе белән авылда.

|  |
| --- |
| **18** |

 Роксанага ни өчен наз күбрәк эләгә?

1. Ул иң сөйкемлесе.

2) Ул иң зурысы.

3) Ул иң кечкенәсе.

|  |
| --- |
| **19** |

Роксана нигә көнләшә?

 1) Талиянең әнисе килгәнгә.

2) Талиянең әнисе балаларга конфет биргәнгә.

3) Талиянең әнисе аны сыйпамаганга.

|  |
| --- |
| **20** |

Тәрбияче кызны ничек юата?

1) Кызга конфет бирә.

2) Талиянең әнисе аны да үзе белән алып китүе турында әйтә.

3) Аның да әнисе киләчәге турында әйтә.

**Раздел 3**

|  |
| --- |
| ***Прочитайте текст. В заданиях 21 – 28 определите правильный вариант ответа.*** |

|  |
| --- |
| Бу күренеш күптән булган бер (21) ... хәтеремә төшерде. Ул вакытта миңа да шушы малай кебек ун-унбер яшьләр булгандыр. (22) ... кайтып барам. Телевизордан кызык кино күрсәтәчәкләр, шуңа күрә мин ашыгам. Кайтып җитәргә дә күп калмады. Шулчак мине бер абый, туктатып: “ Энем, Батырлар урамына (23) ... барырга?”, - дип сорады. “Ул монда түгел бит. Сезгә икенче якка (24) ... кирәк. Әйдәгез, озатып куям”, - дидем мин. Юлда барганда, абый үзенең ерактан килүен, безнең (25) .... беренче тапкыр гына булуын әйтте. Сөйләшә-сөйләшә, Батырлар (26) ... килеп җиттек. “Рәхмәт, энем”, - диде абый, эзләп-эзләп тә таба алмаган урамда басып тору шатлыгыннан. Ул чакта кызыклы киноны карарга соңардым, әмма мин (27) ... . Тик таныш булмаган (28) ... юл күрсәтүем, аннан ишеткән рәхмәт сүзе, шатлыклы елмайган йөзе әле дә истә. Тылсымлы сүздер ул рәхмәт сүзе, дип уйлап калдым мин кечкенә буйлы малай артыннан.  |

|  |
| --- |
| **21** |

 1) биремне 2) вакыйганы 3) елны

|  |
| --- |
| **22** |

1) мәктәптә 2) мәктәпкә 3) мәктәптән

|  |
| --- |
| **23** |

1) ничек 2) ничә 3) нинди

|  |
| --- |
| **24** |

1) барасыз 2) барырга 3) бару

|  |
| --- |
| **25** |

 1) шәһәрдән 2) шәһәргә 3) шәһәрдә

|  |
| --- |
| **26** |

 1) урамына 2) урамга 3) урамында

|  |
| --- |
| **27** |

 1) борчылырга 2) борчылдым 3) борчылмадым

|  |
| --- |
| **28** |

 1) абыема 2) абыйга 3) абыйсына

**Раздел 4**

|  |
| --- |
| ***Прочитайте задания 29 - 32. Допишите второе предложение так, чтобы оно по значению совпадало с первым. Используйте не больше трех слов в каждом предложении. В бланк ответов перепишите только пропущенные слова, без интервала как в примере.*** |

|  |
| --- |
| **ҮРНӘК**  |

**0** Кичә, авыру сәбәпле, мин укуга бара алмадым.

 **Кичә мин мәктәпкә бармадым, чөнки ...**

|  |  |
| --- | --- |
| **0** | **АВЫРДЫМ** |

|  |
| --- |
| **29** |

Дәрес башлангач, без биремнәр эшләдек.

 **Дәрес ..., һәм без биремнәр эшләдек.**

|  |
| --- |
| **30** |

Дусларым килү белән, мин аларга яңалыклар турында сөйләдем.

**Дусларым ..., һәм мин аларга яңалыклар турында сөйләдем.**

|  |
| --- |
| **31** |

Сәламәт булырга теләсәң, җәен дә, кышын да чыныгырга кирәк.

**Сәламәт ... өчен, ел дәвамында чыныгырга кирәк.**

|  |
| --- |
| **32** |

Укытучы кушкан сүзләрне язарга онытканмын.

 **Укытучы сүзләр язарга ..., ләкин мин онытканмын.**

|  |
| --- |
| **33** |

**Вы получили письмо от друга (подруги). Напишите ему (ей) письмо объемом не менее 60 слов, ответив на его (её) вопросы.**

**Для ответа на это задание используйте специальный бланк ответов.**

|  |
| --- |
| ... *Республикада балалар өчен төрле* *конкурслар, фестивальләр үткәрелә. Мин ел саен безнең мәктәп укучылары белән “Йолдызлык“ фестивалендә катнашам. Безнең бию ансамбле һәрвакыт уңышлы чыгыш ясый һәм дипломнар ала.* *... Ә син нинди чараларда катнашасың?... Мәктәбегездә нинди түгәрәкләр эшли? ... Төрле чараларда катнашу ни өчен файдалы?*  |

**ҖАВАПЛАР**

|  |  |
| --- | --- |
| Биремнәр | Дөрес җавап |
|  1 | 2 |
| 2 | 3 |
| 3 | 2 |
| 4 | 3 |
| 5 | 1 |
| 6 | 3 |
| 7 | 2 |
| 8 | 2 |
| 9 | 1 |
| 10 | 1 |
| 11 | 1 |
| 12 |  2 |
| 13 |  2 |
| 14 | 3 |
| 15 | 2 |
| 16 | 3 |
| 17 | 2 |
| 18 | 3 |
| 19 | 1 |
| 20 |  3 |
| 21 | 2 |
| 22 | 3 |
| 23 | 1 |
| 24 | 2 |
| 25 | 3 |
| 26 | 1 |
| 27 | 3 |
| 28 | 2 |
| 29 | БАШЛАНДЫ |
| 30 | КИЛДЕ/КИЛДЕЛӘР |
| 31 | БУЛУ |
| 32 | КУШТЫ |

**Тыңлап аңлау биремнәре өчен текстлар**

**Прослушайте 7 коротких диалогов. В заданиях 1 - 7 укажите правильный вариант ответа. Вы услышите аудиозапись дважды.**

**Беренче сорау. Җәйге ялны Гүзәл кайда үткәрергә тели?**

**Гүзәл**: Сәлам, Рүзәл! Хәлләр яхшымы?

**Рүзәл**: Хәерле иртә, Гүзәл! Шәп, рәхмәт. Ә син нихәл?

**Гүзәл**: Рәхмәт, начар түгел. Киләсе атнада каникул башлана, һәм мин авылга кайтырга җыенам. Быел җәйге ялны әби белән бабайда үткәрәсем килә. Бик сагындым аларны. Алар да мине сагыналар. Җәен авылда ял итү миңа бик ошый! Мин дус кызларым белән урманга йөрергә яратам. Урман һавасы шундый чиста!**.** Җәй буе авылда рәхәтләнеп ял итәм. Ә син нишләргә җыенасың, Рүзәл?

**Рүзәл**: Минем планнар зур. Мин бит җиңел атлетика белән шөгыльләнәм, шуңа күрә каникулда спорт лагерена барырга уйлыйм. Лагерь Казаннан ерак түгел. Без анда ярышларга әзерләнәчәкбез. Мин беренче тапкыр шундый лагерьга барырга җыенам, ләкин миңа ошар дип уйлыйм. Әти-әнием дә риза.

**Гүзәл**: Синең өчен мин бик шат. Чыннан да, лагерьда ярышларга яхшылап әзерләнерсең, яңа дуслар табарсың, син дә минем кебек саф һавада булырсың. Вакытың булганда, миңа фотолар җибәр.

**Рүзәл**: Яхшы, Гүзәл, сөйләштек! Теләкләрең өчен рәхмәт. Син дә миңа җәйге ялың турында язарсың, фотоларыңны да куярсың.

**[2 секунд пауза]**

**Прослушайте диалог второй раз.**

[язма икенче тапкыр яңгырый]

**[2 секунд пауза]**

**Икенче сорау. Дуслар ял көнне кая барырга җыеналар?**

**Гүзәл**: Рүзәл, сәлам! Ял көнне нишлисең?

**Рүзәл**: Сәлам, Гүзәл! Белмим әле, уйламадым. Ә син нишләргә җыенасың? Әти-әниең белән авылга кайтасыңмы?

**Гүзәл:** Юк. Бу атнада кайтмыйбыз. Беләсеңме, мин шундый кызыклы белдерү укыдым. Ял көнне Милли китапханәдә “Татар киносы көне” чарасы булачак. Анда “Инсаф” исемле кино күрсәтәчәкләр, ә аннары төрле конкурслар һәм уеннар оештыралачак. Керү ирекле дип язылган. Әйдә, шул чарага барабыз. Минемчә, кызык булыр.

**Рүзәл:** Мин каршы түгел, ләкин иртән миңа әниемә булышырга кирәк. Безгә базарга барырга һәм бәрәңге, суган алырга кирәк. Хәзер базарларда ярминкә үтә бит. Ә бу чара ничәдә башлана соң?

**Гүзәл:** Белдерүдә 15.00 сәгатьтә башлана дип язылган, шуңа күрә җитешәбез, Рүзәл. Базардан кайткач, син миңа шалтырат. Метро станциясе янында очрашырбыз, метрода барыйк, тизрәк булыр. Милли китапханәнең яңа бинасын да карарбыз. Ул бик заманча дип язалар. Син ризамы?

**Рүзәл:** Сөйләштек, Гүзәл. Болай булгач, ял көнен файдалы да, күңелле дә үткәрәбез икән. Рәхмәт сиңа, Гүзәл. Син һәрвакыт яңалыклар белән кызыксынасың!

**Гүзәл:** Минем белән барырга риза булуың өчен сиңа да рәхмәт, Рүзәл. Якшәмбегә кадәр!

**[2 секунд пауза]**

**Прослушайте диалог второй раз.**

[язма икенче тапкыр яңгырый]

**[2 секунд пауза]**

**Өченче сорау. Гүзәл белән Рүзәл нәрсә турында сөйләшәләр?**

**Рүзәл:** Сәлам, Гүзәл, хәлләр яхшымы? Укулар ничек?

**Гүзәл**: Укулар бара. Вакыт кына җитми барысына да. Мәктәптән кайткач, дәресләргә әзерләнергә, әти-әнигә булышырга, саф һавада да йөрергә кирәк. Кичләрен, вакыт табып, имтиханнарга әзерләнергә тырышам. Күп нәрсәне кабатларга кирәк. Ә син үзең әзерләнәсеңме соң, Рүзәл? Вакытың җитәме? Син бит әле спорт белән дә шөгыльләнәсең, ярышларда да катнашасың.

**Рүзәл:** Әйе, миңа авыррак туры килә. Барысына да өлгерергә кирәк. Нишлисең инде, елы шундый. Имтиханнарны уңышлы тапшырырга кирәк бит.

**Гүзәл:** Әйе, шулай шул. Һәркем яхшы тапшырырга тырыша, ә моның өчен ныклап әзерләнергә кирәк. Синеңчә, кайсы имтихан авыррак булачак?

**Рүзәл:** Мин рус теленнән имтихан катлаулы булыр дип уйлыйм. Анда кагыйдәләр бик күп, мин аларны истә калдыра алмыйм. Ә син ничек уйлыйсың?

**Гүзәл:** Минем өчен математикадан имтихан катлаулырак булыр. Мин гуманитар фәннәрне күбрәк яратам. Вакыт күп калмый, тырышып әзерләник, Рүзәл.

**Рүзәл:** Әйе, син дөрес әйтәсең, тырышыйк.

**[2 секунд пауза]**

**Диалогны икенче тапкыр тыңлагыз.**

[язма икенче тапкыр яңгырый]

**[2 секунд пауза]**

**Дүртенче сорау. Гүзәл кем булырга хыяллана?**

**Рүзәл:** Сәлам, Гүзәл! Кая шулай ашыгасың?

**Гүзәл:** Сәлам Рүзәл, гафу ит, бик ашыгам. Энемне алырга барам. Ул атнага ике тапкыр рәсем мәктәбенә йөри. Дәресләрдән соң аны илтәм, аннары алып кайтам.

**Рүзәл:** Анда ничә ел шөгыльләнә инде? Киләчәктә рәссам булырга телиме?

**Гүзәл:** Өченче ел йөри инде. Үзенә бик ошый. Укытучысы да бик мактый, сәләтле укучы дип әйтә. Рәссам булыр дип уйламыйм, чөнки ул компьютер уеннары белән дә мавыга, программист булырга хыяллана. Ул кечкенәдән үк рәсем ясарга ярата иде, бигрәк тә мультфильм геройларын оста ясый иде.Шуңа күрә әти белән әни аны рәсем мәктәбенә бирергә булдылар.

**Рүзәл:** Энең бик сәләтле икән. Кемгә күбрәк ошаган ул? Әтиеңәме? Әниеңәме? Ә син? Син дә рәсем мәктәбенә йөрдеңме?

**Гүзәл:** Ул әтигә күбрәк ошаган. Әтиебез – инженер, ә әниебез – тәрбияче. Мин рәсем мәктәбенә йөрмәдем, музыка мәктәбенә йөрдем, скрипкада уйнарга өйрәндем, концертларда чыгыш ясадым. Хәзер, вакытым булганда, үзем өчен генә уйнарга яратам. Мин музыкант булырга хыялланмыйм. Минем табибә буласым килә. Шушы һөнәр күбрәк ошый.

**Рүзәл:** Кызык. Энең сиңа ошамаган икән. Аның үз мавыгулары. Аңа уңышлар телим. Син дә яхшы һөнәр сайлагансың.

**Гүзәл:** Ярар. Яхшы сүзләрең өчен рәхмәт сиңа, Рүзәл.

**[2 секунд пауза]**

**Прослушайте диалог второй раз.**

[язма икенче тапкыр яңгырый]

**[2 секунд пауза]**

**Бишенче сорау. Рүзәлнең дуслары нәрсә белән кызыксыналар?**

**Гүзәл:** Рүзәл, сәлам! Дусларың турында сорау бирергә ярыймы сиңа?

**Рүзәл**: Әлбәттә. Алар турында нәрсәләр беләсең килә, Гүзәл?

**Гүзәл:** Иң якын дусларың кемнәр? Дамир белән Тимурмы?

**Рүзәл:** Әйе, дөрес, алар – минем иң якын дусларым. Без бер йортта яшибез. Беренче сыйныфтан бирле яхшы дуслар без. Мин алар белән буш вакытымны үткәрергә яратам. Алар белән бик күңелле! Син беләсең бит, мин үзем йөгерү белән шөгыльләнәм, ә алар башка спорт төре белән кызыксыналар.

**Гүзәл:** Кызык икән хәлләр! Мин әле сезне бер спорт секциясенә йөрисез дип уйлый идем. Алар кайсы спорт төрен яраталар соң?

**Рүзәл**: Алар икесе дә кечкенәдән йөзү белән шөгыльләнәләр. Дамир – республика чемпионы. Тимурның да уңышлары күп. Алар төрле ярышларда катнашалар, призлы урыннар алалар. Мин аларның чыгышларын карарга яратам, бер ярышны да калдырмыйм. Алар да мин катнашкан ярышларда булырга тырышалар. Миңа көч биреп торалар. Менә шулай без бер-беребезгә ярдәм итәбез.

**Гүзәл:** Әйдә, киләсе ярышка мине дә алып бар әле. Минем дә аларның чыгышларын күрәсем килә, мин дә кечкенә чакта йөзүгә йөргән идем.

**Рүзәл**: Шулаймыни? Ярышларда да катнаштыңмы?

**Гүзәл:** Юк, йөзәргә өйрәнү өчен генә йөрдем.

**Рүзәл:** Бергә барырбыз алайса, Гүзәл!

**[2 секунд пауза]**

**Диалогны икенче тапкыр тыңлагыз.**

[язма икенче тапкыр яңгырый]

**[2 секунд пауза]**

**Алтынчы сорау. Гүзәл кичен кем белән очраша?**

**Гүзәл:** Сәлам,Рүзәл, бүген кичен очрашабызмы? Вакытың бармы? Тренировка көне түгелме?

**Рүзәл:** Тренировка юк бүген. Кичә булды. Дусларым белән футболга барырга сөйләшкән идек. Бүген “Ак Барс Арена” стадионында футбол матчы була, Россия белән Словакия командалары уйный, шуңа билетлар алдык. Матч кичке җидедә башлана. Ә син кая барырга җыенасың?

**Гүзәл:** Минем Мәскәүдә яшәүче дустым каникулга кайтты. Кичә миңа шалтыратты, һәм без бүген очрашырга сөйләштек. Бу очрашуга сине дә чакырырга теләгән идем. Кызганыч, син буш түгел икәнсең. Дустым белән без Кабан күле буенда очрашырга уйлыйбыз, чөнки анда хәзер шундый матур. Ял итү өчен бөтен мөмкинлекләр бар. Казанлылар бу урынны бик яраталар.

**Рүзәл:** Алай икән. Минем анда булганым юк әле. Икенче атнада бергәләп барырбыз. Минем дә бу матурлыкны күрәсем килә.

**Гүзәл:** Мин берничә тапкыр булдым инде анда. Беренче тапкыр сыйныфташларыбыз белән анда экскурсиягә бардык. Былтыр авылдан килгән туганнарыбызны да шунда алып бардык. Аларга да бик ошады. Җәяү йөргәннән соң, кафега кереп, чәй эчтек, татар милли ризыклары ашадык. Әйе, Казаныбыз елдан-ел матурлана. Шәһәр халкына да, туристларга ял итү урыннары бик ошый.

**Рүзәл:** Дуслар белән дә, туганнар белән дә очрашу бик күңелле, Гүзәл.

**Гүзәл:** Әйе, дөрес, Рүзәл.

**[2 секунд пауза]**

**Прослушайте диалог второй раз.**

[язма икенче тапкыр яңгырый]

**[2 секунд пауза]**

**Җиденче сорау. Мәктәптә нәрсәгә багышланган чара узачак?**

**Гүзәл**: Рүзәл, сәлам, син беләсеңме, октябрьдә инглиз теле атналыгы узачак диделәр. Сезгә катнашырга куштылармы?

**Рүзәл:** Әйе, мин беләм. Инглиз теле дәресендә укытучы әйтте, барыбызга да викторинага әзерләнергә кушты. Димәк, мин дә катнашырмын дип уйлыйм.

**Гүзәл:** Безгә дә укытучы шулай диде. Әйдә, сорауларга җавапларны бергәләп эзлик әле. Интернет челтәрендә һәр сорауга җавап табып була бит. Нинди сораулар булыр икән викторинада? Син ничек уйлыйсың? Дөньяда телләр күп бит.

**Рүзәл:** Әйдә, мәсәлән, өйрәнү өчен иң җиңел телләр ниндиләр? Беләсеңме? Хәзер бу сорауга җавап эзлибез. Менә, кара, иң җиңел телләр булып инглиз, итальян, испан телләре санала икән.

**Гүзәл**: Шулаймыни? Ә иң авыр телләр ниндиләр алайса? Бу сорауга да җавап бармы?

**Рүзәл**: Хәзер табабыз. Галимнәр әйтүенчә, авыр телләр булып кытай, япон, гарәп телләре санала, чөнки алар бик тә үзенчәлекле. Чыннан да, иероглифларны истә калдыру шактый катлаулы дип уйлыйм.

**Гүзәл**: Менә ничек кызык, Рүзәл! Һәр тел турында без кызыклы мәгълүмат таба алабыз икән. Без үзебез дә сораулар әзерләргә тиеш бит. Шуңа күрә татар теле белән бәйле мәгълүматны да өйрәник. Чит телләр турында гына түгел, татар теле турында да, рус теле турында да сораулар әзерләргә кирәк диделәр.

**Рүзәл:** Ярар. Хәзер карыйбыз. Укытучы һәр команда өч сорау әзерләргә тиеш дип әйтте.

**[2 секунд пауза]**

**Прослушайте диалог второй раз.**

[язма икенче тапкыр яңгырый]

**[2 секунд пауза]**

|  |
| --- |
| ***Прослушайте разговор двух друзей. Определите, какие из приведенных утверждений 8 - 13 соответствуют содержанию текста, а какие – не соответствуют. Вы услышите аудиозапись дважды.*** |

**[пауза 20 секунд]**

**Азат**: Хәерле көн, Алсу!

**Алсу**: Исәнме, Азат!

**Азат**: Алсу, әйт әле, син буш вакытыңны ничек үткәрергә яратасың?

**Алсу:** Буш вакытым күп түгел, чөнки дәресләр күп, имтиханнарга әзерләнергә кирәк. Моннан тыш, мәктәптә төрле чаралар үткәрелә, мин аларда да катнашам. Шуңа күрә атна дәверендә буш вакыт бик аз кала. Ә менә шимбә һәм якшәмбе көннәрендә вакытны үземчә үткәрергә тырышам. Беренчедән, якын дусларым белән очрашам, алар белән паркларга барабыз. Икенчедән, без кафеларга барабыз, бәйрәмнәрне бергә билгеләп үтәбез. Кичләрен әти-әнием һәм апам белән сөйләшергә, төрле яңалыклар турында фикер алышырга яратам. Ә син буш вакытыңда нәрсәләр эшлисең, Азат? Синең яраткан шөгыльләрең бармы?

**Азат**: Алсу, мин дә синең кебек 9 нчы сыйныф укучысы, шуңа күрә минем дә буш вакытым чикле дип әйтәсем килә. Синең кебек үк имтиханнарга әзерләнергә дә вакыт табарга туры килә. Мин бит атнага 3 тапкыр дзюдо секциясенә йөрим. Аңа да вакыт күп китә, чөнки тренировка 2 сәгать дәвам итә. Шимбә көнне дә тренировка була. Димәк, минем бер генә ял көнем бар, шуңа күрә аны файдалы һәм күңелле уздырырга тырышам. Әнием ял көнне тәмле ризыклар әзерли, һәм без гаиләбез белән төшке ашны ашыйбыз, рәхәтләнеп аралашабыз, барлык яңалыклар турында сөйләшәбез.

**Алсу:** Буш вакытың аз булгач, дусларың белән очраша аласыңмы, Азат?

**Азат:** Әйе, аңа да вакыт табарга тырышам. Сирәк кенә булса да, алар белән киного барам яки урамда йөрим. Үзем ярышларда чыгыш ясаганда, аларны да чакырам. Алар минем өчен җан аталар. Кичләрен әтием белән шахмат уйнарга яратам. Ул – бик оста шахматчы. Шахмат уены бик файдалы, чөнки ул акыл үсешенә ярдәм итә. Шулай ук бу уен игътибарлы булырга да өйрәтә.

**Алсу:** О-о-о, син шахматчы да икәнсең әле, белмәгән идем. Ә ник турнирларда катнашмыйсың? Мәктәп беренчелеге, район беренчелеге үткәрелә бит. Иң кызыгы шунда: минем апам да шахмат уйнарга ярата. Вакытың булганда, безгә кил, аның белән көч сынашырсыз.

**Азат:** Яхшы, чакыруың өчен рәхмәт. Ярышларда катнашырга вакытым җитми, чөнки дзюдо буенча турнирлар күп була, күптән түгел Татарстан Республикасы беренчелегендә катнаштым. Ә син, Алсу, спорт уеннарын яратасыңмы? Сиңа кайсы уен күбрәк ошый? Ни өчен?

**Алсу:** Юк, мин үзем спорт белән шөгыльләнмим. Җәен саф һавада дусларым белән бадминтон уйнарга яратам. Шул гына. Ә менә телевизордан спорт ярышларын карау миңа бик тә ошый. Спорт төрләре арасында аеруча фигуралы шуу буенча ярышларны яратып карыйм. Алар арасында яраткан спортчыларым да бар. Аларның чыгышларын һәрвакыт көтеп алам.

**Азат:** Мин дә спорт ярышларын еш карыйм. Спортка багышланган тапшырулар да минем өчен һәрвакыт кызык. Үзем спорт белән шөгыльләнгәнгә күрәдер инде. “Матч ТВ” каналында күренекле спортчылар, аларның казанышлары турындагы тапшырулар зур кызыксыну уята. Мин дә шул спортчыларга охшарга тырышам, үземдә кирәкле сыйфатлар тәрбиялим. Алар минем өчен чын үрнәк булып торалар.

**Алсу:** Менә ничек үткәрәбез без буш вакытыбызны. Иртәгә якшәмбе, сиңа яхшы ял телим, Азат!

**Азат:** Рәхмәт, Алсу! Сиңа да яхшы яллар!

**[2 секунд пауза]**

**Прослушайте диалог второй раз.**

[язма икенче тапкыр яңгырый]

**[2 секунд пауза]**

**У вас есть 6 минут, чтобы внести ответы в специальный бланк.**

**Шәхси хат язу биремен бәяләү критерийлары**

*1 нче таблица*

|  |  |  |  |  |  |
| --- | --- | --- | --- | --- | --- |
| К | Бәяләү критерийлары | 3 балл | 2 балл | 1 балл | 0 балл |
| К1 | Коммуникатив бурычны үтәү | ***Эш тулысынча башкарылган:*** 3 сорауга да тулы җавап бирелгән. Мөрәҗәгать итү, саубуллашу һәм имзалау фразалары дөрес сайланган.Алынган хатка рәхмәт белдерелгән | ***Эш башкарылган:*** 3 сорауга да җавап бирелгән, әмма берсенә бирелгән җавап тулы түгел. Хат стилен бозган 1-2 төгәлсезлек бар ***һәм***/***яки*** алынган хатка рәхмәт белдерелмәгән | ***Эш өлешчә башкарылган***: 2 сорауга гомуми җавап бирелгән, әмма 1 сорауга бирелгән җавап тулы түгел ***яки*** бер сорауга гомумән җавап юк. Хат стилен бозган 3 яки күбрәк төгәлсезлек бар, итагатьлелек формалары сакланмаган | ***Эш башкарылмаган:***2 сорауга җавап бирелмәгән ***яки*** текстның күләме тулмый |
| К2 | Текстны оештыру |  | Текст логик эзлеклелектә төзелгән һәм абзацларга бүленештә хаталар юк; тел чаралары дөрес кулланылган; хатның төзелеше язма этикет нормаларына туры килә | Текст, гомумән алганда, логик эзлеклелектә төзелгән, ләкин логик бәйләнешләрдә ***һәм /яки*** абзацларга бүленештә ***яки***  хатның төзелешендә 1-2 төгәлсезлек бар | Текст төзелешендә логик эзлеклелек сакланмаган; язма текст төзелешендә 3 яки күбрәк хата бар, ***яки***  хатның төзелеше язма этикет нормаларына туры килми. |
| К3 | Текстның лексик-грамматик төзелеше | Коммуникатив бурычны үтәү өчен кирәк булган төрле лексик һәм грамматик чаралар файдаланылган (текстны аңлауга зыян китермәгән 1-2 төгәлсезлек рөхсәт ителә) | Текстны аңлауга зыян китермәгән тел чараларына караган хаталар бар (3-4 тупас булмаган хата рөхсәт ителә) ***яки*** тел хаталары юк, ләкин артык гади лексик һәм грамматик чаралар кулланылган | Текстны аңлауга зыян китермәгән тел чараларына караган хаталар бар (5-6 тупас булмаган хата рөхсәт ителә) ***һәм*** /***яки*** текстны аңлауга зыян китерә торган 1-2 грамматик хата бар | Текстны аңлауга зыян китерә торган хаталар 6 дан күбрәк |
| К4 | Орфография һәм пунктуация |  | Орфографик һәм пунктуацион хаталар юк, **яки**  текст эчтәлеген аңлауга зыян китерми торган 1-2 хата бар | Текст эчтәлеген аңлауга зыян китерми торган 3-4 орфографик һәм пунктуацион хата бар | Текст эчтәлеген аңлауга зыян китерә торган орфографик һәм пунктуацион хаталар 4 тән күбрәк |

Шәхси хат язу биреме К1-К4 критерийлары буенча тикшерелә. Максималь **10 балл** алырга мөмкин.

Текстның эчтәлеге биремгә туры килмәсә (язма хат характерында булмаса, **тәкъдим ителгән сорауларга җавап урынына башка мәгълүмат язылса**, тәкъдим ителгән хат күчереп кенә язылса) бу бирем өчен 0 балл куела.

Хатның күләме 3**0** сүздән ким булса, К3 һәм К4 критерийлары буенча максималь балл куелмый.

Эшнең күләмен билгеләгәндә, беренче сүздән алып соңгысына кадәр (шулай ук адрес, язылу вакыты, имза да) исәпкә алына. **Хатта укучы үзенең чын исемен, адресын күрсәткән очракта эш тикшерелми.**

**Имтихан эше өчен түбәндәге билгеләр куела:**

0 - 12 балл – «2» ле билгесе;

13 - 20 балл – «3» ле билгесе;

21 - 31 балл – «4» ле билгесе. Искәрмә: бу очракта укучының тыңлап аңлау биремнәре өчен (1-13 нче биремнәр) баллары 7 дән кимрәк булмаска тиеш. Әгәр укучының тыңлап аңлау биремнәре өчен баллары 7 дән кимрәк булса, «3» ле билгесе куела.

32 - 42 балл – «5» ле билгесе. Искәрмә: бу очракта укучының тыңлап аңлау биремнәре өчен баллары 10 нан кимрәк булмаска тиеш. Әгәр укучының тыңлап аңлау биремнәре өчен баллары 10 нан кимрәк булса, «4» ле билгесе куела.